LidanRubinov/Halacha-QA huggingface dataset:
שאלה: בושה בפרהסיה מוחלת עוונות: אדם שביישו אותו וביזו אותו בצורה מגעילה בפרהסיה מול אנשים וגרמו לו לבושה ולצער, כל עוונותיו נמחלים לו? מכל החיים? כל הקיטרוגים והגזרות עליו התבטלו? אין לו גיהנם? כך הבנתי מרב מפורסם וחכם מאוד.
תשובה: נכון שבזיון של אדם מכפר, אבל רק הבורא יודע כמה היה גדול הביזיון וכמה היו עוונותיו, פעמים שעוונות מועטים ומעט ביזיון מכפר, ופעמים שהם קשים ומרובים ואין די לכפר. יתן ד' ונזכה להיות טובים וטהורים ולא נצטרך לכפרה ע"י יסורים או בזיונות.
שאלה: מה ההבדל בין ישיבה גבוה להסדר: הרב. מה ההבדל בין לימוד כמה שנים לפני צבא, (כמו בישיבה גבוהה) ללימוד כמה שנים אחרי צבא (כמו חבר ה שרוצים להמשיך בישיבת הסדר)? כלומר, מה ההבדל בין אדם שלמד 3-4 שנים בישיבה לפני צבא ואח"כ המשיך לשקוד על התורה, לבין אדם שלמד רק שנה וחצי לפני צבא ואחרי הצבא המשיך לשקוד על התורה? האם זה יותר טוב? ולמה?
תשובה: לא דומה לימוד בגיל צעיר יחסי ללימוד בגיל מבוגר יותר. כמו"כ, מי שמתחיל ללמוד בגיל צעיר ומתקשר בקשר הדוק לתורה יכול להיות גדול בתורה ואז עליו לדחות את גיוסו.
שאלה: ספירת שנים לעורלה: בחודש שבט שנת תשס"ט שתלתי עצי אפרסק ומשמש בגינה, העצים היו חשופי שורש. מתי אפשר לאכול מהפירות? איך פודים נטע רבעי, איך מעשרים, האם יש לעשר על כל עץ ועץ או על כל קטיפה וקטיפה? אני כמעט בטוח שהם נשתלו בתאריך שציינתי, מה עושים אם נשתלו לפני כן (בטח לא בשנת שמיטה) ועד ולא פדיתי היום לא עישרתי מאחר ולא יצאו פירות אכילים. מראש
תשובה: וברכת ד' כל הפירות שחנט מט"ו בשבט תשע"ב הם נטע רבעי (הפירות שיהיו בעץ הקיץ). יש לחלל את הפירות, דהיינו כל פעם שקוטפים פירות מהעצים יש לחלל על מטבע שיש בה פרוטה, ומכיוון שאתה פודה נטע רבעי שלך על פרוטה שלך הרי שצריך לומר "פירות רבעי שיש כאן בתוספת רבע, הרי הם מחוללים על פרוטה ורבע במטבע המיועדת לכך". במקרה שלך, יש לברך לפני האמירה "אשר קדשנו במצוותיו וצינו לפדות נטע רבעי". מכיוון שהפירות שלך ואתה יודע את המקרה הרי שאתה פטור מתרו"מ כדין נטע רבעי וודאי הפטור מהפרשת תרומות ומעשרות. אם יש לך בעיה עם המטבעות ושמירתן, כדאי שתהיה מנוי בבית האוצר (086847325) הם יטפלו לך במטבע שלך, וכך תוכל לברך ולחלל נטע רבעי רק לא תצטרך לשמור את המטבעות ולא לחלל את הקדושה שבהן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שריפת בגדים: חברה שלי סיפרה לי על חברה קרובה שלה שנמצאת בתהליך של חזרה בתשובה. היא סיפרה שהרב שלה אמר לה שעליה לשרוף את הבגדים הלא צנועים שלה ואסור עליה לתרום אותם לצדקה. קודם כל אשמח אם כבוד הרב יוכל להסביר את עניין זה ומהותו. מעבר לכך יש לי שתי שאלות: א. לבוש הוא משהו שאפשר להצניע כלומר למשל חולצה קצרה אפשר לשים מתחתיה או מעליה בגד ארוך. האם לא חבל למנוע נתינת צדקה? ב. האם שריפת הבגדים הוא איננו סמל וצעד חריף מידי? כלומר כאשר אדם חוזר בתשובה ואומרים לו לשרוף את בגדיו בעצם מבטלים את כל מי שהוא היה לפני וממש מוחקים את זהותו. האם זה לא בעייתי ליצור תחושה שכל מה שהיית זה פסול ואין לא מקום? מראש
תשובה: ב"ה לך. קראתי את מכתבך ואני מאוד מבין את התחושות שלך. לא קל לשרוף דברים, ותמיד אנו חושבים על רעיונות איך לא לעשות זאת, ואולי אפילו לעשות עם הדברים האלו דברים דברים חיוביים בשביל לא לשרוף. לפעמים חשוב מאוד לצאת מההסתכלות הראשונית שלנו, מההרגלים שלנו ולנסות להסתכל על הדברים מן הפן האחר, ואז הדברים מקבלים אצלינו יחס אחר. חשוב מאוד שנזכור כל הזמן שבגדים לא צנועים הם דברים נוראיים. אשה שלובשת בגד לא צנוע היא בכל רגע ורגע מכשילה את הרבים, בנים צדיקים בעם ישראל, בדברים חמורים מאוד. לפעמים כל ההתקדמות הרוחנית של האדם עלולה להפיגע בגלל ראיית נשים לא צנועות, כך שלא תמיד אנו יכולים לדעת מהם הנזקים שבגדים לא צנועים גורמים. בשל כך, מובן מאוד שבת החוזרת בתשובה לא יכולה להמשיך ולהשתמש בבגדים אלו שהיא לבשה קודם לכן, ואפילו חשוב שהיא תתרחק מהם, כדי לשמור מרחק מדברים לא טובים שהיו לה בעבר. במחשבה שניה, אם הבגדים האלו כל כך לא טובים, כיצד היא יכולה לקחת על האחריות שלה שאשה אחרת תלבש אותם ותמשיך להכשיל את הרבים? אכן יש אפשרות ללבוש חולצה מתחת או שאר פתרונות, אך האם היא יכולה להיות בטוחה שהבת שתיקח את הבגד הזה תעשה כן?! כשמדובר בדברים כל כך לא פשוטים, אסור לאדם לקחת סיכונים, ולהמר על כך שבאמת יהיה ר! אינני יודע אם חייבים לשרוף, אולי מספיק לזרוק לפח במקום שבטוח שאף אחד לא יקח, אך גם שריפת בגד אם הוא לא צנוע אין בכך בעיה לא הלכתית ולא רעריונית, פשוט להיפטר ממנו. חשוב לדעת שבשלבים אלו של חזרה תשובה, שלבים של שינוי, שלא תמיד קל, חשוב שהצעדים האלו יהיו החלטיים ומהם אפשר יהיה לשאוב כוחות להמשיך ולצעוד קדימה. חזקי אותה, אמצי אותה, וזכרי שהבגדים לתקידם לשרת את האדם, וברגע שהם מזיקים חשוב מאוד להיפטר מהם. הרב יצחק גרינבלט.
שאלה: המשך: ולגבי כשרות מוצרים אלו-האם הם צריכים הכשר? השאלה נשאלה בהמשך לשאלה "כדורי לקטאז בשבת"
תשובה: וברכת ד' בכדורים שאין בהם טעם וריח ובאים רק לרפואה (עכול חלב) אם יש כשרים עדיף, אבל אם אין כדורים כשרים או שהכדור הטוב יותר הוא ללא הכשר אפשר לקחת גם כדור שאין עליו הכשר. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ברכה אחר נטילת ידיים: אמרו לי שאחרי נטילת ידיי שאחרי שרותים לא צריך להגיד ברכה על נטילת ידיים. האם זה נכון? האם לפני ברכה על הלחם אני צריכה לברך על נטילת ידיים? האם אחרי יציאה מבית עלמין אני צריכה לברך על נטילת ידיים? וכו? בכבוד רב,
תשובה: ברכת נטילת ידיים מברכים רק בבוקר או לפני אכילת לחם. בשאר הנטילות אין מברכים (לאחר שירותים אפשר לשטוף ידיים ולא חייבים בנטלה).
שאלה: כשרות וויסקי אירי: איך ניתן לדעת האם וויסקי אירי באופן כללי הוא כשר? ובפרט, האם וויסקי KILBEGGAN הוא כשר?
תשובה: ב"ה שלו-ם וברכה, וויסקי אירי חייב כשרות. הרב חגי בר גיורא
שאלה: לכל דבר יש סיבה?: לכבוד הרב האם כל דבר שקורה לנו בעולם הזה ואילו הדבר הכי קטן יש לו משמעות וסיבה? אם למשל נכנסה לטאה לבית יש לזה סיבה? אם (סתם דוגמה) עקץ אותי יתוש יש סיבה? אם התשתעלתי יש לזה סיבה? אם נשרטתי יש לזה סיבה?
תשובה: ב"ה לך. שמחתי מאוד לקבל את שאלתך היפה. אנו רגילים לחיות יום יום בעולם שנראה בעין פשוטה כעולם נוהג כמנהגו, שהכל טבעי ורגיל, אך חשוב שנזכור את מה שלימדו אותנו חכמנו זכרונם לברכה שעולם מלשון העלם. העולם בטבעיותו מעלים מעינינו את השגחת ה' ולכן אנו נקראים להתבונן לעומק ולראות את השגחת ה' ואת הכוונתו, דרך הדברים המקיפים אותנו. הדבר נלמד לנו כבר מהנביא, שבו מסופר על שאול המלך, עוד קודם שהיה מלך, הוא הולך שלושה ימים אחר אתונות של אביו, מחפש אותם. לאחר שלושה ימים של חיפוש בלא מציאה אומר הנער המלווה אותו, שמעתי שהרואה (הנביא - שמואל) נמצא קרוב, בוא נשאל אותו. והדבר מפתיע, וכי על איבוד אתונות הולכים לשאול את הנביא? אך נאמר במפרשים, שאחר תהליך כזה של שלושה ימים, מבין הנער שיש כאן משהו, יש כאן איזו שהיא הכוונה משמים, איזו אמירה של ה', דרך האירועים שהם עוברים, והשאלה לנביא איננה רק איפה האתונות, אלא גם ולא פחות מיכך, מה קורה פה, מה ה' רואה לומר לנו באירועים האלו, ואכן שאול מגיע על ידי כך למלוכה. בתורת החסידות הבליטו מאוד את העניין שהכל מכוון משמים, ואין אפילו דבר קטן בעולם שהוא במקרה, אלא שאנו האנשים הפשוטים קשה לנו מאוד לדעת כל דבר קטן מה הוא אמור לומר לנו. כדי לדעת גם בדברים הקטנים ביותר, היכן יש אמירה אלוקית, צריכים לחיות ברמה רוחנית גבוהה מאוד, להיות דבוקים בה' וחיים את אמירתו ממש באופן חי וזורם, ורובנו לא זכינו לך. כמובן שאנו מתפללים שנזכה, שנהיה יותר קרובים לה', יותר חיים את הקשר איתו יתברך, אך זו שאיפה ותפילה, ועדיין לא כל כך מציאות. לכן, ודאי שלהכל יש השגחה, לכל דבר יש סיבה, אך אנו הקטנים לא יודעים זאת, לא מסוגלים להגיע עם עבודת ה' שלנו, ועם הקשר שלנו עם ה', לרמה כזו של ידיעה. נתפלל לה' שתחזור הנבואה, שנחזור למקום ולרמה המתאימה לנו באמת, ואז נזכה שלא יהיה דבר בחיים שלנו שלא קשור לדבקות בה', ולקליטה של דבר ה'. אשמח לענות ולעזור בכל מה שאוכל. הרב יצחק גרינבלט.
שאלה: להסתובב בלי כיסוי ראש בבית: האם אשה נשואה חייבת בכיסוי ראש כאשר רק אחיה אביה נמצאים בבית?
תשובה: בביתה אישה רשאית לגלות את ראשה אולם אסור לאחרים לומר דבר שבקדושה בנוכחותה. לא מתאים שקרוביה, חוץ ממשפחתה הגרעינית, יראוה.
שאלה: אישה בת 124: איך זה הגיוני אישה בת 124, לא אמרו בתנ ך שאפשר לחיות מקסימום עד 120?
תשובה: ב"ה לך. שמחתי לקבל את מכתבך ולראות את הרצון שלך להבין. למיטב ידיעתי אין מקור בתורה שאי אפשר לחיות יותר ממאה ועשרים שנה. בתורה אנו קוראים על רבים שחיו יותר ממספר שנים זה, ואין לכך התייחסות בעייתית. הנוהג שבעולם הוא לברך אחד את השני בברכת "עד מאה ועשרים" ככל הנראה בשל כך שמשה רבנו חי מספר שנים זה, ואנו לא מאחלים יותר ממשה רבנו שהיה שיא האנושות. הרב יצחק גרינבלט.
שאלה: ביטול תורה: לכבוד הרב, יש לנו מחשב בבית שקנינו אחותי ואני (אני משתמשת בו ללימודים בלבד- משתדלת שלא להכנס לאתרים שלא נועדו ללימודים בכלל) - והוא נועד לכל המשפחה. אחי (נשוי) מגיע פעם בכמה שבועות הביתה ומבקש להיות על המחשב, ואני בד"כ לא נותנת לו בטענה שיש לי לימודים ואני צריכה לעשות עבודות. שאלתי היא- האם בכך שאני כן נותנת לו את המחשב אני עוברת על "ולפני עוור לא תתן מכשול"- כי אני יודעת שאם הוא יהיה על המחשב הוא ייכנס למשחקים שמבטלים זמן ולא ללימודים, ובכך אני גם מסייעת לביטול תורה גמור וברור לי עד כמה חשובה כל דקה של לימוד. אודה מאד לכבוד הרב על תשובתו! המון הצלחה והרבה בריאות!
תשובה: זה מסייע לדבר עבירה. באופן כללי אם אפשר, צריך להוציא את המחשב מהבית, כיוון שיש שם הרבה דברים שלא תואמים את קדושת עם ישראל, והנזקים עולים על התועלת.
שאלה: שאלות בעניני ברכות: א. מה מברכים ברכה ראשונה ואחרונה על שניצל תירס(האם יש הבדל בכמות התירס שבשניצל) ועל שניצל תרד(הציפוי של הפירורי הלחם בד"כ מועט) ב. מה מברכים ברכה ראשונה ואחרונה על מאפה מבצק עלים שהוא ממולא בתירס או בשר? האם זה משנה האם קובעים עליו סעודה או רק לנשנוש? ג. מה הברכה על עוגה שהבסיס שלה בצק ומעליו ג לי? ד. האם המזמן צריך לומר סוף של כל ברכה בקול רם או מספיק רק ברכה ראשונה(לפי האשכנזים)? ה. יש דגני בוקר שהמרכיב העיקרי שלהם אינו קמח חיטה אלא הקמח הוא המרכיב השלישי ברשימה, מה מברכים עליו ברכה אחרונה?
תשובה: הכלל הבסיסי בשאלות ששאלת כאשר יש קמח במזון אשר נועד להדביק את האוכל ברכתו כברכת העיקר שבו אך כאשר הקמח נועד להשביע הוא הופך לעיקר והשאר טפל. א.שניצל תירס - לפי מה שבדקתי בטבעול וזוגלובק העיקר הוא תירס והשאר נועד להדביק את התירס לכן ברכתו בורא פרי האדמה. ב.מאפה עם תירס או בשר ברכתו מזונות שהרי נועד להזין,ואם קבע סעודה מברך המוציא וברכת המזון. ג.עוגה שבסיס דק ביותר ונועד שהג'לי לא 'יפול' ברכתו שהכול,אך עם הבצק עבה במקצת ונועד להזין הוא העיקר וברכתו מזונות. ד.בברכת הזימון נחלקו עד מתי היא (או"ח ר,ב) לדעת השו"ע עד ברוך שאכלנו. ולדעת הרמ"א עד הזן את הכול.וכן לדעה זו צריך לומר בקול עד הזן את הכול וראוי היה לברך כול הברכות בקול, אך למעשה כתבו האחרונים שרואים שלא מקפידים כלל אפילו עד הזן והסבירו: 1. גם האשכנזים פוסקים למעשה כדעת השו"ע והמקובלים.(כה"ח קפג,לח. צי"א טז,א) 2.בעשרה שמזכירים אלוקינו אין צורך לומר עד הזן את הכול (פסקי תשובות קפג,טו). 3. קשה לאנשים לרכז עצמם ולצאת בברכות המזמן. לכן לכתחילה המזמן יאמר בקול עד הזן.והממשיכים לאכול יפסיקו עד שם,והמברכים יברכו בלחש ויסמו לפני המזמן הזן את הכול ויענו אמן. ה.שוב אותו הכלל שהקמח נועד להזין כמו 'כריות' ברכתו מזונות, וברכה אחרונה על המחיה בתנאי שאוכלים כזית קמח.(ראה וזאת הברכה עמ' 204 סוף פרק כב - באיזה כמות יש כזית קמח בדגני בוקר- דייסות קרות) ה' יצליח דרכך.
שאלה: תזמון אוטומטי למכירה בשבת באינטרנט: וישר כח, אני קונה ומוכר מוצרים באתר גדול של מסחר עולמי, האם מותר לתזמן מערב שבת מודעת מכירה שתעלה באופן אוטומטי במהלך השבת? (יש חשיבות מרובה לתזמון סיום המכירה ולכן אם אני רוצה לדוג שהמכירה תסתיים ביום שני בערב אני מתזמן מכירה ל-3 ימים וקובע למחשב שיעלה את המודעה אוטומטית ביום שישי בערב)
תשובה: אם המכירה של האתר מתקיימת בארץ, זה מסייע לדבר עבירה, וצריך להמנע. אם זה לגויים לא נראה שיש בעייה.
שאלה: גנבתי מחנות וחוזר בתשובה: כשהיתי קטן גנבתי מהחנות שליד ביתי עכשיו אני רוצה לחזור בתשובה אבל לא נעים לי להגיד לחנות שאני גנבתי מהם מה לעשות? יש פיתרון אחר?
תשובה: אתה יכול לתת את סכום הגנבה לחנות גם בצורה אנונימית. תשלח להם מכתב ותפרט שגנבת ואתה מחזיר להם את הכסף.
שאלה: הצגה בשלושת השבועות: האם מותר ללכת להצגה - מחזמר בקאמרי, בשלושת השבועות?
תשובה: מחזמר אסור, בוודאי בתשעת הימים.
שאלה: מזון בריא: לכבוד הרב, אבקש לשאול: א. האם חובה לאכול רק מזון בריא כדי להזין את הגוף במאכלים שיחזקוהו ולא להזיק לו במאכלים שאינם בריאים? וכל זה - כמובן כדי שיהיה לנו גוף בריא לעבודת ה? ב. אם אכן זו חובה. האם צריך תמיד לאכול רק אוכל בריא או שמספיק שעיקר המזון יהיה בריא ואפשר מדי פעם לאכול דברים לא בריאים (כמו למשל, גלידה, בורקס, משקאות עם הרבה סוכר וכדו )? ואם כן - למה? הרי לכאורה גם מעט מהדברים הלא בריאים מזיק בצורה מסויימת לגוף, והרי אנו מצווים לשמור עליו בריא? ג. האם אפשר לומר שזכות השבת או החג או סעודת מצווה מגינה מפני הנזק של אוכל לא בריא ושבסעודת מצווה אפשר לאכול גם דברים לא בריאים? ד. עד כמה שאני רואה, רוב הציבור הדתי לא ממש מקפיד לאכול דווקא אוכל בריא. ויתקן אותי הרב אם יש לי טעות, גם תלמידי חכמים רבים לאו דווקא מקפידים על אוכל בריא. האם זה בגלל חוסר מודעות לכך שלמשל סוכר לבן וחומר משמר וצבעי מאכל ומרגרינה ועוד כל מיני חומרים כימיים שמוסיפים לרבים מהמזונות רק כדי להפוך אותם ליותר ערבים לחיך (מונסודיום גלוטומט, משפרי טעם, מחזקי טעם וכדו ) הם לא בריאים, או שזה נובע מסיבה אחרת?
תשובה: א. בודאי שכן. ב. מעט דברים לא מתאימים לא מזיקים, כפי שנאמר בח מיעוטם יפה ורובם קשה. רק דברים שלגמרי לא בריאים אסורים בהחלט. ג.כיון שריבוי האכילה הוא אחת לשבוע בוודאי זכות המצוה מגינה. ד. קצת מחוסר מודעות לסכנה, וקצת ש הם אוכלים מאכלים אלו לפרקים ולא תדיר, וקצת מפני שגם לתלמידי חכמים יש יצר הרע ולפעמים גם הם נכשלים. בוודאי שאין זה היתר והחכם עיניו הראשו לשמור ולהיזהר לשם הצלחה בעבודת ד'.
שאלה: גזירות מהתנ"ך המתקיימות בימינו: אני מכירה משפחה שהאבא במשפחה, אשתו נפטרה והוא איבד שתי אחיות, אחת מהאחיות איבדה משפחה שלמה חוץ מילדה קטנה, ולמשפחה הזו יש קרובים שגם הם נרצחו וכולם עסקו בתורה והיו מאוד חזקים באמונה. ואני שואלת את עצמי האם זה קשור לגזירה? השאלה נשאלה בהמשך לשאלה "גזירות מהתנ"ך"
תשובה: לשואלת המקרה הנורא שאת מדברת עליו כואב עד מאוד ועלינו לעשות כל שביכולתנו כדי לחזק ולתת יד לכל אחד באשר הוא. אף אני נתקלתי בימי חיי במקרים שקשה להכיל אותם, קשה להבין כיצד ניתן בכלל לקום מהם ולהמשיך לחיות חיים תקינים. יחד עם זאת לא פעם אני מרגיש שדווקא מקרים מהסוג הזה נותנים פתאום משב אדיר של כוחות לאנשים רבים אחרים שחושבים שקשה להם, ולפתע הקשיים שלהם מתגמדים והם מקבלים קצת פרופורציות. איננו יודעים לחשב חשבונו של עולם. איננו יודעים איזה עונש בא על איזה חטא ואיזו גזירה באה לכפר ועל מי. לא נוכל לומר על משפחה זו או אחרת שהיא בכלל גזירת בית עלי. חלילה לנו מלעשות את עצמנו "סגנים" של הקב"ה. חשבונות של שמים עמקו מני ים ואין ביכולתנו להבינם, רק עלינו לדעת שהוא יתברך צדיק וישר וכל מה שעושה ה' לטובה. רק אנשים גדולים שבגדולים, כמו רבן יוחנן בן זכאי, יכולים להכריע בשאלות מסוג זה. שנזכה לבשר ולהתבשר אך טוב! ברכה נאמנה,
שאלה: חרטה על ת שכר טירחה גבוה: לקוחה ביקשה שאייצג אותה להכנת חוזה מכר. לאחר שתי עיסקאות שלא יצאו אל הפועל, יצאה עיסקה שלישית אל הפועל ונחתם לבסוף חוזה. הגברת הביאה לי מעטפה סגורה עם מזומנים. לאחר שנפרדנו כשרציתי להכין חשבונית, נדהמתי לגלות שמקום סך של כ - 6000 ש"ח ( שזה 0.4 אחוז מההסכם אותו היא אמרה בתחילה שמוכנה לשלם ), היא העבירה לי 25,000 ש"ח. כתבתי לה SMS בזו הלשון: "ראיתי שנתת לי 25,000. האמת זה יותר ממה שציפיתי. יכול להיות שהוספת בגלל החוזים שלא יצאו אל הפועל? אם כן, אז המון ותבורכי! בכל מקרה חשוב לי שתהיי שלמה עם הסכום ששילמת לי. ממתין לתשובתך". התשובה שלה ב SMS הייתה בזו הלשון: "ודאי. מגיע לך אפילו יותר ובכבוד. כואב לי שהמתווך קיבל יותר. מעריכה מאוד ולהתראות". לאחר 25 יום היא שולחת לי הודעה בזו הלשון: "בוקר טוב ושבוע טוב. מצטערת שאני פותחת בזה, אבל משום מה טעיתי בגדול בת שכר טירחתך. אמש במקרה פרטתי לאחותי את התשלומים לדירה והיא העמידה אותי על טעותי, אז?. ". כיצד עליי לנהוג על פי הדין, והאם על פי מידת הנקיות התוצאה תהיה שונה? השאלה נשאלה בהמשך לשאלה "מידת הנקיות במשא ומתן מסחרי"
תשובה: לפי שורת הדין אתה פטור מלשלם מפני שבתחילה נתנה את המתנה בצורה שנראית בלב שלם, ואין אומדנא ברורה שהדבר היה מתוך טעות. אם אתה רוצה לצאת ידי חובת מידת הנקיות, כדאי שתנסה לברר איתה מה חשבה כשכתבה לך את הסמ"ס הראשון. אם יש לה הסבר מניח את הדעת, הרי שיש מקום לחשוב שאכן היא טעתה וכדאי שתגיע איתה לפשרה שתרצה את שניכם. אם אין לה הסבר טוב מדוע נתנה לך סכום כל כך גבוה, אזי גם לפי מידת הנקיות אתה פטור מלהחזיר לה כסף. הרב יהודה חי לנזר
שאלה: טריקות דלת חזקות שמפריעות לשכנים: מה דעת התורה במצב בו למשפחה מרובת ילדים יש דלת שנטרקת בחוזקה עשרות פעמים ביום ומאוד מפריע לדיירים שגרים מתחתם, הדיירים ביקשו את בעלי הבית )שמשכירים להם למטה שיעשו משהו בקשר לטריקות הדלת אך הם אמרו שאי אפשר לעצור את הילדים, הציעו להם להתקין מתקן שיחליש את עוצמת הרעש של הטריקות והם סירבו כי זה נראה להם לא אסטטי ומפחדים שהדלת לא תיסגר טוב. האם הם מחויבים להפחית את רעש הטריקות מאחר שמפריע מאוד לדיירים? אם כן, האם צריכים לפצות על הזמן שעבר בסירובם לעשות כך?
תשובה: מיסוד הדין אדם שעושה רעש בתוך ביתו,נחלקו הראשונים אם הוא רשאי באופן מוחלט לעשות באופן חופשי בשלו או שהדבר תלוי בחזקה (כל שעשה את הדבר זמן ניכר שחשו ושמעו את הרעש ולא מיחו בו  ללא סיבה ). כל זה כאשר אין שכן חולה   שאז הוא יכול לטעון כנגד הרעש ולמחות בדבר. (חושן משפט סימן קנ"ו סעיף ב' סמ"ע שם) אמנם אם הרעש הוא חזק ובלתי נסבל או שטריקות הדלת יוצרות זעזוע לבניין הרי השכן יכול למחות בפניו ולדרוש להפסיקו   ובצדק (קנ"ה סעיף ט"ו ) אחרי הכל צריך גם לדון מי עושה את הרעש אם ילדים קטנים (שאז פטורים מלשלם ) או גדולים. מכל זה נראה שלמעשה אי אפשר לתת תשובה ודעת תורה ללא שמיעת שני הצדדים וחקירת המציאות של נזק הרעש ע"י בית דין שהרי אמרו ח "שאין לדיין אלא מה שעיניו רואות"
שאלה: "ועמי הארץ מתיהדים": לרב, אני מקוה שאני לא מפריע לרב ושואל יותר מידי באותו נושא אבל זה נושא שמאוד חשוב לי להבהיר הרב כתב שאנחנו בעצם נקראים יהודים מישראל ושהמילה יהודים מבטאת את רמת האמונה שלנו, אם כך מדוע כשתוב: "ועמי הארץ מתיהדים" יש הרבה דעות שאומרות ש"מתיהדים" הכוונה לא באמת מאמינים בקב"ה רק עושים את עצמם (שכך גם נשמע מלשון הפסוק, מתיהדים כי נפל פחד היהודים עליהם) והרי לפי מה שהרב אמר יוצא שיהודים זה מילה שמראה יותר אמונה מאשר גר, והרי "מתגיירים" ו"מתיהדים" הם על אותו משקל!? יוצא מכאן שבפעם הראשונה שיש את המושג יהודים הוא דוקא מראה על חוסר אמונה בה ולא ההפך?! השאלה נשאלה בהמשך לשאלה "כל הכופר בעבודה זרה"
תשובה: הפועל מתייהדים או מתגיירים הוא צורה שמבטאת שאין כאן רק פעילות מצד הפועל אלא יש השפעה של כוחות אחרים שגורמים את הפעולה והאדם הוא רק סביל ומושפע בעשייתו. מתגייר ההשפעה שעליו היא חיובית, הוא רואה את השכינה שיש בעם ישראל וזה מעורר אותו להצטרף אלינו. מתי,הדים לפי הפירוש שהזכרת, זה השפעה חיצונית שאינה חיובית. כיצד נכריע מה הפירוש. לפי ההקשר שהדברים נאמרים.
שאלה: שמיעת תורה לנשים: יש לי תוכנה שאני יכולה לשמוע ספרים שלמים של תורה, נביאים וכתובים. זה טוב לשמוע? כל ספר שמשמיעים הוא בערך הקלטה של 5 שעות. זה טוב לשמוע? אני שומעת כל יום ספר אחר. שמעתי שלנשים אין מצוות לימוד תורה אך יש מצוות שמיעת תורה. אני פועלת נכון? אם כן,איזה ספר אתה ממליץ לשמוע הרבה? אני שומעת המון תהילים במחשב. זה כמו לשמוע תורה או שזה מגילה שלא קשורה לתורה ואין מצווה?
תשובה: אישה אשר לומדת תורה מקיימת מצוות תלמוד תורה. וחשוב ללמוד תורה בדברים שמחזקים בדרך התורה, והלכות שבהם לומדים כיצד לקיים חיי תורה.
שאלה: נשיאת גז מדמיע בשבת: במהלך השבוע אני נושא עימי מיכל של גז פלפל למטרת הגנה עצמית במידת הצורך, הגז בבקבוק ספריי קטן שנכנס לכיס, ובעת הצורך מתיזים ממנו לפנים של הפוגע. שאלתי היא האם מותר לשאת את הגז בכיס בשבת, אם לא אשמח לדעת איזה סוג של מוקצה הוא, ומה ההבדל בין גז מדמיע לבין אקדח? ובמידה וכן אשמח לשמוע מה הבסיס להיתר? האם הית בטיחותי? האם זה לכתחילה? בנוסף אשמח לשמוע האם יש הבדל אם אני נמצא בשבת במקום עם חשש בטיחותי ובטחוני או שמא מקום פחות מועד. מראש על שיתוף הפעולה
תשובה: כלי שמלאכתו לאיסור, שמותר לטלטלו לצורך גופו או מקומו, מותר לטלטל במקום שיש חשש בלבד. עדיף להניחו בכיס לפני כניסת השבת ולא לטלטלו (אין איסור טילטול מוקצה אלא ביד בלבד) חל איסור לצאת עם הגז מחוץ לעירוב.
שאלה: חתונה בין ל"ג בעומר לשבועות: אני ובעלי לעתיד מעוניינים לקבוע תאריך לחתונה. אני אשכנזיה ובעלי לעתיד- אשכנזי מצד אביו וספרדי מצד אמו. האם מותר לנו להתחתן בין ל"ג בעומר לשבועות? השאלה נשאלה בהמשך לשאלה "חתונה בין ל"ג בעומר לשבועות"
תשובה: יש ערים שבהם המנהג לא להשיא מי שהוא אשכנזי מצד אביו עד ר"ח סיון
שאלה: תיקון הכללי בכוונה ובבכייה: כתוב בספרו של רבי נחמן מברסלב בספר המידות: "שמי שאינו יכול לבכות, יסתכל על הרקיע, כי הוא גרם בכיה למים". האם יש לך עוד עצה איך לעורר את הדמעות?
תשובה: לעורר כאב אפשר ע"י העמקת ההבנה מה הפסדנו ללא מרכז רוחני, וללא חיים יהודיים מלאים בכול תחומי החיים. ולכן צריך ללמוד נושאים השייכים לבית המקדש, בהלכה ובאגדה.
שאלה: שאלה בקשר לגמרא: ברצוני לשאול שאלה בקשר לגמרא. לרבי יוחנן היו עשרה בנים ומתו כולם, והיה מנחם אחרים בעצם בנו הקטן. איך הוא היה הולך עם עצם של המת, זה לא היה גורם צער? ושאלה השנייה איך הוא היה הולך ברחוב לנחם אבלים כי יש כוהנים בדרך ואסור להם טומאת מת איך הוא היה נזהר?
תשובה: 1. רש"י מסביר, שאכן הוא היה נושא עצם זו בכדי להצטער על מה שקרה לו. יש מפרשים המסבירים שהוא נשא את העצם בשביל לנחם אחרים, שיראו מה קרה לו ויתנחמו מאסונם. 2. רש"י מסביר שהעצם הייתה קטנה כך שאינה מטמאה אחרים. ויש מהראשונים שמסבירים, שהוא לקח שן אחת, שהיא אינה מטמאה.
שאלה: סרטים ותרבות חול: 1. חשבתי על זה הרבה והגעתי לנקודה מבלבלת: האם מותר לראות סרטים או לקרוא ספרים שבהם עוברים על מצוות התורה, למשל, לראות סרט אקשן שבו יש רוצחים וגנבים או לקרוא ספר שבו מסופר על אדם שכאילו מחלל שבת? 2. המותר לקרוא או לראות סרטים על אלים דימיוניים, כמו למשל המיתולוגיה היוונית, כי הרי ידוע שמדובר בבדיה, אך עדיין זה לא מרגיש נוח?
תשובה: מותר לראות בסרט מישהו שעובר על מצוות התורה אולם אסור להיות חלק מכת ליצים כת שקרנים וכד'. סרטים שהיסודות שלהם זה מידות מקולקלות זה התאטראות שאסור לנו להסתכל בהם. גם בדברים דימיוניים, אם העלילה והעקרונות הם שליליים אין לראותה. כך כתוב בגמ' (תלמוד בבלי מסכת שבת דף קמט א): "תנו רבנן כתב המהלך תחת הצורה ותחת הדיוקנאות אסור לקרותו בשבת ודיוקנא עצמה אף בחול אסור להסתכל בה משום שנאמר אל תפנו אל האלילים מאי תלמודא אמר רבי חנין אל תפנו אל מדעתכם". ושם רש"י כתב: "המהלך תחת הצורה ותחת הדיוקנאות - כגון בני אדם המציירים בכותל חיות משונות או דיוקנות של בני אדם של מעשים, כגון מלחמת דוד וגלית, וכותבין תחתיה זו צורת חיה פלונית, וזו דיוקנית פלוני ופלונית". אולם הרא"ש שם כתב שרק אם הדברים נוגעים לעבודה זרה זה נאסר. וכך הובא בשולחן ערוך (שו"ע אורח חיים - סימן שז, יז): "מליצות ומשלים של שיחת חולין ודברי חשק, כגון ספר עמנואל, וכן ספרי מלחמות, אסור לקרות בהם בשבת  ואף בחול אסור משום מושב לצים (תהילים א, א), ועובר משום אל תפנו אל האלילים (ויקרא יט, ד) לא תפנו אל מדעתכם  ובדברי חשק, איכא תו משום מגרה יצר הרע  ומי שחיברן ומי שהעתיקן, וא"צ לומר המדפיסן, מחטיאים את הרבים: הגה - ונראה לדקדק הא דאסור לקרות בשיחת חולין וספורי מלחמות, היינו דוקא אם כתובים בלשון לע"ז, אבל בלשון הקודש, שרי. (וכנ"ל מלשון שכתבו התוספות פרק כל כתבי, וכן נהגו להקל בזה)". וכך פסק בעל חיי אדם (חלק שני, כלל סא) בענין זה: "ולכ"ע אסור לקרות במליצות ומשלים של שיחת חולין, ואפי' אין בהם דברי חשק. ואף בחול אסור משום מושב לצים, ועובר משום אל תפנו אל האלילים, לא תפנו אחר דעתכם, שהדברים האלו מושכין לבו של אדם ומבטלין ממנו יראת שמים. ומכ"ש ההולכין לבתי טרטיראות (שקורין קאמעדיעא), אוי להם ולנפשותם, דמגרי יצר הרע בנפשם, וכ"ש הקורא בדברי חשק דמגרי יצה"ר".
שאלה: הגמרות ללימוד הלכה: בעז"ה אני מתעד להכנס לעולם ההלכה וללמוד ללימודי רבנות ובעז"ה אולי גם להמשיך ללימודי רבנות עיר ברצוני להתחיל ללמוד את החומר מהגמרות שאלתי היא איזה גמרות הם אליבא דהלכתא שאם אלמד אותם הם יעזרו לי ללימודי הטור והשולחן ערוך?
תשובה: בכל נושא עליך לאתר את הסוגיות המתאימות וללמוד אותם באופן מעמיק. קל למצוא אותם על ידי הבית יוסף או בספרי העזר השונים שיש לכל סוגיא. בברכת התורה, WWW.Yeshiva.org.il
שאלה: ברכת הגומל לאחר פיטורים מעבודה: אחרי כמעט שנה של עבודה במקום לא נעים ומלחיץ, צורת עבודה שלעיתים גרמה לי ללחצים בחזה ופגיעה בבריאת ובנפש. רוב הזמן סביבת העבודה והאוירה שבה מדכאת. כעת לאחר שעזבתי את העבודה המייסרת כל כך, האם אפשר לברך הגומל?
תשובה: לא נקבעה ברכת הגומל עבור זה. תאמר נשמת כל חי
שאלה: קידוש שבת על ידי הבן: אבא שלי לאחרונה לא מרגיש כל כך טוב, והוא מקצר בברכות הקידוש. אני בן 14 ועברתי בר מצוה, האם אני יכול לברך במקומו גם כאשר הוא בבית ולהוציא ידי חובה את בני משפחתי?
תשובה: אם אביך מסכים, בוודאי.
שאלה: התרת נדרים על הדלקת נרות: ו מראש אני ואחותי (שתינו רווקות מעל גיל בת מצווה) היינו נוהגות לפעמים להדליק נרות עם אמא שלי בערב שבת ולפעמים לא, וכשהיינו מדליקות- היינו מדליקות שאלתי רב והוא אמר לי להפסיק להדליק ולעשות התרת נדרים לפני. א. האם אני בכלל צריכה לעשות התרת נדרים?- אף פעם לא בירכנו על דעת לעשות את זה באופן קבוע ומחייב, ועכשיו כאשר אני מבינה שאי-אפשר לברך שבוע כן - שבוע לא, ושהברכה היא ברכה לבטלה, אני לא מעוניינת להדליק כלל, אז האם זה בכלל נחשב לנדר? ב. האם בשבתות שלפני שאני עושה התרת נדרים- לברך על הנרות או לא (כי אם לא אברך זה יהיה כאילו אני מפרה את הנדר, ואם אברך זו תהיה ברכה לבטלה)? ג. אני מתביישת לעמוד בפני שלושה גברים, גם כי אני לא מכירה כמעט אף אחד, וגם אם אלו יהיו חברים של אבא שלי או משהו כזה- אני ממש מתביישת ולא נעים לי- שאלתי היא, האם אני יכולה לחכות עד ראש השנה ואז לעשות התרת נדרים בבית הכנסת או שאני חייבת להתיר עכשיו? שבוע טוב ו מראש על זמנו היקר של הרב. מקווה שהבהרתי את עצמי טוב. אם שאלתי לא מובנת, אשמח אם הרב יאיר את עיני
תשובה: הסברת את דבריך היטב. אסור לך להדליק נרות שבת מעיקר הדין אין כלל צורך בהתרת נדרים, ולכן אין כל מניעה שבהתרת נדרים ערב ראש השנה תחשיבי גם על זה. אם תחליטי לבטל כליל את מנהג הדלקת הנרות (דהיינו בלי ברכה) תצטרכו לעשות התרת נדרים מעיקר הדין, ולכן תמשיכי להדליק בלי ברכה עד שתעשי התרת נדרים.
שאלה: גודל החרקים האסורים: התשובות המלומדות לגבי גודל חרקים האסורים באכילה מדברות על "שעין אדם רגיל רואתן". הגדרה זו אולי טובה לזמן ח שהיו יותר בקיאין אבל היום איכשר דרא ואפשר לתת תשובה מספרית. השאלה בעיקר לגבי ירקות שלא גוש קטיף שנסיתי פעמים רבות להסתכל על התולעים וכמעט לא מצאתי, גם בירקות שמוגדרים כנגועים (פרט לכרובית וברוקולי - שאיני מתקרב).
תשובה: וברכת ד' על פי המידע שמוסרים הבקיאים בתורת העין. עין רגילה רואה ממרחק של 25 ס"מ, גודל של 0.1 מ"מ. (ברור שיש דעות שטוענות שאפילו פחות ויש שטוענות שמעט יותר), בכל אופן זהו גודל החרקים המינימלי, ועל כן אם יש חרק קטן יותר מגודל זה, אפילו שהוא ניכר במכשירי ראיה, איננו מוגדר כחרק הלכתי האוסר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון